સુપ્રીમ કોર્ટના ચુકાદાને અમે આવકારીએ છીએ. આ મામલો હવે સંસદમાં જશે. આગળ બીજી અનેક લડાઈઓ બાકી છે.સુપ્રીમ કોર્ટમાં મુખ્ય ન્યાયાધીશ જે.એસ. ખેહરે કહ્યું કે ટ્રિપલ તલાક કલમ- ૧૪, ૧૫ અને ૨૧નું ઉલ્લંઘન નથી એટલે કે ટ્રિપલ તલાકને ગેરબંધારણીય જાહેર ન કરી શકાય. જસ્ટીસ ખહેરે એમ પણ ટાક્યું હતું કે જો સંસદ છ મહિનામાં કાયદો પસાર ના કરે તો સ્ટે ચાલુ રહેશે. તો બીજી તરફ ત્રણ જજ જસ્ટિસ યુ.યુ. લલિત, જસ્ટિસ કુરિયન જોસેફ અને આર.એફ. નરિમાને ટ્રિપલ તલાકને ગેરબંધારણીય ગણાવ્યો છે. કોર્ટે કેન્દ્ર સરકારને છ મહિનાની અંદર ટ્રિપલ તલાક મુદ્દે સંસદમાં કાયદો બનાવવાના આદેશ કર્યા છે. આ મુદ્દાને ૨૦૧૫માં સુપ્રીમ કોર્ટના બે જજની બેન્ચે સુઓમોટો હાથમાં લીધો હતો. આ અંગેની સુનાવણી દરમિયાન પાંચ જજની બંધારણીય બેન્ચે સરકારને સવાલ કર્યો હતો કે જો તેઓ ટ્રિપલ તલાકને અયોગ્ય માને છે તો માટે કાયદો કેમ બનાવતા નથી.